Diari Oficial de la Generalitat Valenciana


Sumari del DOGV 9327, del 28-04-2022 (2022/3533)

RESOLUCIÓ de 25 d'abril de 2022, del Rectorat de la Universitat Jaume I, per la qual es fa pública l'oferta d'ocupació pública del personal docent i investigador de la Universitat Jaume I per a l'any 2022.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9327

Data del DOGV
:   28-04-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/3533


Data del document
:   25-04-2022

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 25 d'abril de 2022, del Rectorat de la Universitat Jaume I, per la qual es fa pública l'oferta d'ocupació pública del personal docent i investigador de la Universitat Jaume I per a l'any 2022. [2022/3533]  
En virtut del que es preveu en l'article 20, apartat 1, de la Llei 22/2021, de 28 de desembre, de pressupostos generals de l'Estat per a l'any 2022 (LPGE2022), en data 4 de gener de 2022 es va remetre a la Direcció General de Costos de Personal, adscrita a la Secretaria d'Estat de Pressupostos i Despeses del Ministeri d'Hisenda, la certificació del nombre de baixes i altes del personal docent i investigador de la Universitat Jaume I durant l'any 2021, per al càlcul de la taxa de reposició d'efectius.  
Aquesta taxa de reposició va ser confirmada per escrit de data 11 de març de 2022, en què, segons el que es disposa en l'article 20.1 de l'LPGE2022, s'autoritzen fins a un màxim de 56 places, 8 de les quals s'han de destinar a la incorporació de personal investigador doctor que haja obtingut el certificat I3 dins del programa «Ramón y Cajal». Així mateix, en el cas que no s'utilitzen totes les places previstes en aquesta reserva, aquestes es poden oferir a altres investigadors i investigadores de programes d'excel·lència, nacionals o internacionals, que hagen obtingut el certificat I3.  
D'acord amb l'apartat 2 de l'article 20, la validesa de la taxa autoritzada està condicionada, segons l'article 70 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic (TREBEP), al fet que les places s'incloguen en una oferta d'ocupació pública aprovada per l'òrgan de govern de l'Administració pública corresponent, que a la Universitat Jaume I correspon al Consell de Govern.  
  
En conseqüència, el Consell de Govern, en la reunió del 13 d'abril de 2022, va aprovar l'oferta d'ocupació pública del personal docent i investigador de la Universitat Jaume I per a l'any 2022, que es detalla en l'annex.  
Per tot l'anterior, aquest Rectorat, en exercici de les competències que li atribueixen els Estatuts de la Universitat Jaume I, aprovats per Decret 95/2021, de 9 de juliol, del Consell, i de conformitat amb el que es disposa en l'article 70 del TREBEP, resol:  
  
Primer  
Fer públic l'acord del Consell de Govern d'aquesta universitat, de data 13 d'abril de 2022, pel qual s'aprova l'oferta d'ocupació pública del personal docent i investigador de la Universitat Jaume I de Castelló per a l'any 2022, que es detalla en l'annex d'aquesta resolució.  
  
  
Segon  
Contra aquesta resolució, que posa fi a la via administrativa, i d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, pot interposar-se, amb caràcter potestatiu, recurs de reposició davant del mateix òrgan que l'ha dictada, en el termini d'un mes comptador des de la publicació. Alternativament, pot interposar-se recurs contenciós administratiu davant del Jutjat Contenciós Administratiu de Castelló de la Plana, en el termini de dos mesos comptadors des de l'endemà de la publicació.  
  
Tot això sense perjudici de qualsevol altre recurs o acció que es considere procedent.  
  
Castelló de la Plana, 25 d'abril de 2022.- La rectora: Eva Alcón Soler.  
  
  
  
Oferta d'ocupació pública del personal docent i investigador de la Universitat Jaume I corresponent a l'any 2022  
  
De conformitat amb els criteris per a la regulació de les convocatòries de places de professorat contractat doctor i de professorat pertanyent als cossos docents universitaris a la Universitat Jaume I, aprovats en la reunió del Consell de Govern de data 17 de març de 2016 (modificats el 27.02.2019), i atesa la taxa de reposició autoritzada a partir de les dades corresponents l'any 2021, d'acord amb l'article 20.1 de l'LPGE2022, s'acorda aprovar la següent oferta pública d'ocupació de PDI per a l'any 2022:  
Places a convocar pel torn lliure:  
 2 places de professorat catedràtic d'universitat.  
 3 places de professorat titular d'universitat.  
 43 places de professorat contractat doctor.  
 8 places, 5 per a professorat titular d'universitat i 3 per a professorat contractat doctor, per a la incorporació de personal investigador doctor que haja obtingut la certificació I3 dins del marc del programa «Ramón y Cajal». En el cas que no s'utilitzen totes les places previstes en aquesta reserva, aquestes es poden oferir a altres investigadors i investigadores de programes d'excel·lència, nacionals o internacionals, que hagen obtingut el certificat I3.  
Places de promoció interna per a l'accés al cos de catedràtics i catedràtiques d'universitat.  
(D'acord amb l'article 62.2 de la Llei orgànica 6/2001, de 21 de desembre, d'universitats, i la disposició final segona del Reial Decret llei 10/2015, d'11 de setembre).  
 10 places de professorat catedràtic d'universitat.  
Segons l'article 70.1 del TREBEP, el termini màxim per a la convocatòria dels corresponents processos selectius derivats d'aquesta oferta d'ocupació pública és de tres anys comptadors des de la publicació.  
  
Aquest acord pot ser objecte de revisió en el cas de produir-se algun canvi normatiu derivat de l'aprovació de lleis o disposicions reglamentàries que afecten l'oferta d'ocupació pública en l'àmbit del personal docent universitari.